Národný akčný plán pre deti

	Národný akčný plán pre deti predstavuje významný dokument, ktorým spoločnosť deklaruje záujem na napĺňaní a ochrane práv detí.
	Prijatím Národného akčného plánu pre deti sa Slovenská republika zaraďuje medzi vyspelé demokratické krajiny, v ktorých je ochrana dieťaťa prioritou súčasnej doby.
	Cieľom Národného akčného plánu pre deti je stanovením základných východísk a určením konkrétnych úloh prispieť k budovaniu a rozvoju uceleného a účinného systému na ochranu práv a záujmov detí a hodnotení dosiahnutého pokroku.
	Národný akčný plán pre deti je otvoreným dokumentom pre všetkých, ktorí pracujú pre deti a s deťmi a predovšetkým pre všetky deti. Účasť detí na napĺňaní úloh Národného akčného plánu pre deti, navrhovaní riešení prospešných pre deti a hodnotení dosiahnutého pokroku je pre dosiahnutie cieľa Národného akčného plánu pre deti nevyhnutnosťou. 

I.

1.	Dohovor o právach dieťaťa

Dohovor o právach dieťaťa (ďalej len „Dohovor“) bol podpísaný 20.11.1989 v New Yorku. V mene ČSFR bol Dohovor podpísaný 30.9.1990. S Dohovorom vyslovilo súhlas Federálne zhromaždenie ČSFR a prezident ČSFR ho ratifikoval. Ratifikačná listina bola uložená u generálneho tajomníka OSN 7.1.1991. V dôsledku sukcesie po bývalej ČSFR sa Slovenská republika stala zmluvnou stranou Dohovoru dňa 28.5.l993 s účinnosťou od 1.1.1993
Dohovor bol publikovaný v Zbierke zákonov pod číslom 104/1991 Zb.
	Pre zisťovanie pokroku dosiahnutého štátmi, ktoré sú zmluvnou stranou Dohovoru pri plnení záväzkov prijatých týmto Dohovorom bol zriadený Výbor pre práva dieťaťa, ktorý vykonáva určené funkcie.
	Z čl. 44 Dohovoru vyplýva pre štáty, ktoré sú zmluvnou stranou Dohovoru, záväzok predkladať prostredníctvom generálneho tajomníka Spojených národov správy o opatreniach prijatých na uvedenie práv uznaných v tomto Dohovore do života a o pokroku,. ktorý sa dosiahol pri používaní týchto práv.
Slovenská republika prezentovala a obhajovala Východiskovú správu SR k Dohovoru o právach dieťaťa pred Výborom pre práva dieťaťa počas jeho 25. zasadnutia v októbri 2000.
	Po prerokovaní správy Výbor pre práva dieťaťa schválil Záverečné odporúčania pre Slovenskú republiku, spolu v 54 bodoch, ktoré tvoria súčasť Národného akčného plánu pre  deti (ďalej len „NAP“).
	Dňa 30. 11 2001 boli za Slovenskú republiku podpísané dva opčné protokoly k Dohovoru o právach dieťaťa – Opčný protokol k Dohovoru o právach dieťaťa o účasti detí v ozbrojených konfliktoch a Opčný protokol k Dohovoru o právach dieťaťa v obchodovaní s deťmi, detskej prostitúcii a detskej pornografii.

2. Svetový summit o deťoch

Dňa 30. septembra l990 sa konal v New Yorku Svetový summit o deťoch, ktorý prijal Deklaráciu o prežití, ochrane a rozvoji detí a Akčný plán, kde sa účastnícke krajiny zaviazali umožniť deťom lepšiu budúcnosť, ich prežitie, ochranu a rozvoj. 
S cieľom zhodnotiť plnenie záverov prijatých na Svetovom summite o deťoch z 30. septembra 1990 rozhodlo Valné zhromaždenie organizácie spojených národov (ďalej len „VZ OSN“) rezolúciou č. 5l/186 zo dňa 26. februára 1997 o zvolaní osobitného zasadnutia (ďalej len „OZ“) VZ OSN v roku 2001. V dôsledku septembrových teroristických útokov na USA nebolo možné uskutočniť pôvodne plánované 27. OZ VZ OSN o deťoch v septembri 2001, a preto plénum 56. VZ OSN rezolúciou č. 56/222 z 24 decembra 2001 rozhodlo o zvolaní 27. OZ VZ OSN o deťoch, ktoré sa konalo 8. – 10. mája 2002 v New Yorku.
Úlohou  OZ VZ OSN o deťoch bolo zhodnotenie plnenia prijatých záverov zo Svetového summitu o deťoch zo septembra 1990 jednotlivými účastníckymi štátmi.

3. Berlínsky záväzok o deťoch Európy a Strednej Ázie z l8.5.2001

	V dňoch 16. – 18. mája 2001 sa v Berlíne konala konferencia „Deti v Európe a Strednej Ázii“. Účastníci Berlínskej konferencie o deťoch Európy a Strednej Ázie prijali záväzok, spolu v 20 bodoch. Úlohy vyplývajúce z tohoto záväzku sú zohľadnené v návrhoch opatrení NAP pre práva dieťaťa.

4.	Niektoré doposiaľ prijaté národné programy, stratégie, koncepcie a akčné plány, ktoré súvisia s úlohami a aktivitami NAP pre deti 
 
1.	Výchova a vzdelávanie detí
Koncepcia štátnej politiky vo vzťahu k deťom a mládeži do r. 2007
Národný program výchovy a vzdelávania - MILENIUM
Národný Program rozvoja športu

2.	Zdravie, zdravotná starostlivosť a výživa detí a mládeže
a)	Národný program podpory a ochrany zdravia

Plán aktivít Ministerstva zdravotníctva SR smerujúcich k zvýšeniu kvality poskytovania zdravotnej starostlivosti deťom a mládeži do roku 2007, v ktorom definovalo priority a súčasne realizované programy v tomto roku a ich kontinuálne pokračovanie v rokoch 2003 – 2004. Jedná sa o nasledujúce úlohy v súvislosti so základnými princípmi štátnej politiky vo vzťahu k deťom a mládeži:

a)	Vzdelávanie zdravotníckych pracovníkov v oblasti sociálnej pediatrie
b)	Zlepšenie návštevnej služby v domácom prostredí rodín prostredníctvom agentúr domácej ošetrovateľskej starostlivosti
c)	Primárna prevencia aterosklerózy v detskom veku

      Úlohy realizované útvarom Hlavného hygienika SR:
  
a)	Zabezpečenie legislatívnych opatrení upravujúcich hygienické požiadavky v školských a rekreačných zariadeniach pre deti
b)	Ochrana detí a mládeže pred negatívnymi javmi
c)	Sledovanie ergonomických podmienok v základných školách

Na roky 2003 – 2004 budú tieto doplnené o definovanie úloh v súvislosti s obsahom NAP pre deti.

3.	Životné prostredie a bývanie

a)	Koncepcia enviromentálnej výchovy a vzdelávania 
b)	Národná stratégia trvalo udržateľného rozvoja (zo záverov a odporúčaní 3. národnej konferencie Enviromentálna výchova a vzdelávanie na školách SR.)

4.	Ochrana detí a mládeže pred negatívnymi javmi
a)	Stratégia prevencie kriminality v SR
b)	Národný program boja proti drogám
c)	Národný akčný plán pre problémy s alkoholom
d)	Akčný plán predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002 – 2003, ktorý je zameraný na zvýšenie tolerancie spoločnosti a predchádzanie všetkým formám diskriminácie prostredníctvom rôznych aktivít príslušných rezortov, mimovládnych organizácií a ďalších subjektov zaoberajúcich sa touto problematikou.

5.	Starostlivosť o deti a rodinu a starostlivosť  o deti žijúce mimo vlastnú rodinu 
Koncepcia štátnej rodinnej politiky

II.

	NAP pre deti sa zameriava na nasledujúce oblasti, v rámci ktorých sa navrhujú konkrétne aktivity a úlohy:

Výchova a  vzdelávanie detí a mládeže

1.	Vo vzdelávacom systéme:
1.1.	doriešiť pri tvorbe právnych predpisov upravujúcich oblasť výchovy a vzdelávania problematiku nultých ročníkov základných škôl pre deti zo sociálne zanedbávaného prostredia a do katalógu pracovných činností doplniť funkciu „rómskeho asistenta učiteľa“,
1.2.	venovať osobitnú pozornosť deťom zo znevýhodneného sociálneho prostredia, deťom zdravotne, zmyslovo a mentálne postihnutým,
1.3.	venovať osobitnú pozornosť princípu rovnakých šancí vo vzdelávaní pre každé dieťa  a výchove ku koexistencii rozličných etník, národností, kultúr na princípoch všeľudských hodnôt,
1.4.	ustanoviť funkciu koordinátora prevencie na koordináciu preventívnych aktivít v škole, ktoré predchádzajú sociálno-patologickým javom, alebo ich eliminuje,
1.5.	zabezpečovať aktívnu ochranu detí pred sociálno-patologickými javmi, monitorovať zmeny v správaní detí a v prípade oprávneného podozrenia z fyzického alebo psychického týrania, či ohrozovania mravného vývinu, bezodkladne riešiť problém v súčinnosti s príslušnými orgánmi a organizáciami,
1.6.	venovať intenzívnejšiu pozornosť problematike diskriminácie, rasizmu, xenofóbie, antisemitizmu a ostatných prejavov intolerancie v predmetoch občianska výchova, občianska náuka, náuka o spoločnosti a etická výchova. Využívať pri tom metodické materiály Tolerancia – základný kameň mieru, publikácie Ľudské práva, Tolerancia a Zážitkové vyučovanie a pod.

2.	Pokračovať v organizácii a skvalitňovaní súťaže žiakov a študentov Olympiáda            ľudských práv
2.1.	spracovávať a priebežne vydávať aktualizované metodické materiály    a publikácie  s problematickou detských práv,
2.2.	rozširovať realizáciu vzdelávania v oblasti ľudských práv prostredníctvom         zapojenia základných škôl do programu ASP UNESCO, ktorého cieľom je          sprostredkovanie informácií, kontaktov a skúseností nad rámec učebných osnov so          zameraním na poriadanie seminárov, besied, výstav a iných podujatí,
2.3.	zabezpečovať prostredníctvom Metodických centier vzdelávanie pedagógov, ktoré           im poskytne moderné postupy pri výučbe ľudských práv, vrátane detských práv,          v rámci celého výchovno-vzdelávacieho procesu a námety na implementáciu témy          do jednotlivých predmetov. Spolupracovať pri tom s mimovládnymi          organizáciami zaoberajúcimi sa ľudskoprávnou problematikou.
2.4.	zabezpečiť, aby študenti, budúci učitelia akejkoľvek aprobácie absolvovali predmet   týkajúci sa základných poznatkov práv dieťaťa.

3.	Poskytovať konzultačné a špeciálno-pedagogické poradenské služby rodinám,    zákonným zástupcom dieťaťa, pedagógom a psychológom, podieľať sa na depistáži detí so špeciálno-pedagogickými potrebami v rámci pôsobnosti jednotlivých škôl alebo školských zariadení.
4.	Pokračovať v zadávaní úloh experimentálnym pracoviskám – priamo riadeným organizáciám MŠ SR (Štátny pedagogický ústav, Výskumný ústav detskej psychológie a patopsychológie, Štátny inštitút odborného vzdelávania) súvisiacich s vypracovaním preventívnych programov v rezorte školstva zameraných na dieťa a pedagogických pracovníkov so zapracovaním návrhov účinnej ochrany pred násilím.
5.	Pokračovať a naďalej rozširovať vzdelávanie koordinátorov prevencie závislostí formou priebežného vzdelávania v spolupráci metodických centier s okresnými centrami výchovnej a psychologickej prevencie, resp. pedagogicko-psychologickými poradňami.

6.	V oblasti multikultúrnej výchovy:
6. l  vypracovať           koncepciu      a      konkrétne     didaktické  a  metodické  postupy 
       multikultúrnej  výchovy  na    odstránenie    predsudkov  v  materských, základných 
       a stredných školách,
6.2	 vytvárať      personálne  a  organizačné  podmienky pre realizáciu výučby rómskeho 
       jazyka 
6.3  dopracovať  základné  pedagogické  dokumenty a aktivity zamerané na národnostnú
        identitu	 Rómov z hľadiska jazykového, kultúrneho a historického
6.4   uskutočňovať   odborno  -  metodické    semináre   pre   učiteľov  škôl   s   vysokou
        koncentráciou detí   a žiakov     so  zabezpečením   modelových   a   inštruktážnych  
        aktivít  na  využívanie  nových učebných  didaktických  prostriedkov  pre  učiteľov 
        pracujúcich s rómskymi žiakmi 
6.5.  zabezpečiť    poskytnutie    informácie   rodičom    o    možnostiach   voľby    školy
        s  vyučovacím  jazykom národnostných  menšín   alebo   s vyučovaním    predmetu 
        materinský   jazyk   a   literatúra    národnostnej   menšiny   (maďarský,   nemecký, 
        rómsky,  rusínsky,  ukrajinský  jazyk).
Z:  MŠ SR
       T: priebežne
 
Zdravie, zdravotná starostlivosť a výživa detí a mládeže

1.	Realizovať programy osvety pre rodičov a ostatné zodpovedné osoby zamerané na oblasť zdravia a výživy detí.
2.	Dôsledne vykonávať preventívne opatrenia – preventívne lekárske prehliadky, starostlivosť o chrup, realizácia preventívneho očkovania, osveta v oblasti ochrany zdravia a hygienických návykov a pod.
3.	Organizovať informačnú kampaň pre dospievajúcu mládež o sexualite, rizikách s tým spojenými, vrátane plánovaného rodičovstva a realizovať systematické zdravotno-výchovné pôsobenie na mládež k plánovanému rodičovstvu. 
4.	Zabezpečovať zodpovedajúcu výživu a správne zloženie výživy detí a mládeže s cieľom zlepšenia súčasného štandardu výživy v zmysle zásad racionálnej výživy, ktorý zaznamenal v poslednom období negatívny trend (obezita, hypercholesterolémia, hyposideropénia).
5.	Realizovať špeciálne programy pre deti odkázané na diétne stravovanie (napr. diabetická, bezlepková diéta a pod.).
6.	Propagovať prirodzenú výživu dojčiat.
7.	Realizovať aktivity zamerané do oblasti prevencie závislostí (drogy, tabak, alkohol) u detí a dospievajúcej mládeže v rámci realizácie programov a projektov Štátneho zdravotného ústavu SR, resp. iných subjektov v spolupráci so základnými a strednými školami.
8.	Realizovať programy zamerané na ochranu deti pred HIV/AIDS.
9.	Skvalitniť monitoring drogovo závislých na ambulanciách praktických lekárov pre deti a dorast a dorastových lekárov a následne spolupracovať pri zabezpečení adekvátnej zdravotnej starostlivosti.
10.	Udržiavať úroveň povinného a pravidelného očkovania detí proti infekčným ochoreniam, najmä u obyvateľov s nižším zdravotným uvedomením aktívnym prístupom poskytovateľov primárnej ambulantnej starostlivosti.
11.	Realizovať monitoring kvality životného prostredia a minimalizovať následky jeho znečistenia na zdravie detí.
Z: MZ SR
T: priebežne

12.	Zabezpečovať zlepšenie poskytovania komplexnej starostlivosti o zdravotne postihnuté deti v praxi praktických lekárov pre deti a dorast v nadväznosti na poskytovanie sociálnej pomoci a psychologicko-pedagogického poradenstva.
      Z:  MZ SR, MPSVR SR, MŠ SR
      T:  priebežne

13.	Rozširovať počet škôl podieľajúcich sa na plnení úloh vyplývajúcich z Národného programu podpory zdravia, najmä v súvislosti s realizáciou projektu Svetovej zdravotníckej organizácie Školy podporujúce zdravie v súlade so závermi a odporúčaniami 3. národnej konferencie škôl podporujúcich zdravie.
14.	Rozširovať počet škôl zapojených do realizácie „Podporných aktivít školského mliečneho programu a zdravej výživy“ so zameraním  na propagáciu projektu „Zdravá výživa pre zdravé srdce“.
15.	Zabezpečovať podmienky na rýchle občerstvenie alebo ďalšie stravovacie služby v priestoroch školy v súlade so zásadami správnej výživy.
16.	Venovať pozornosť na jednotlivých školách upevňovaniu fyzického a duševného zdravia, telesnému a pohybovému rozvoju žiakov rozširovaním organizačných foriem telesnej výchovy a pohybových aktivít.
Z: MŠ SR
T: priebežne

Životné prostredie a bývanie 

1.	Vytvárať podmienky na budovanie nájomných bytov pre mladé rodiny v rámci ekonomických možností.
      Z: MVRR SR, MF SR, MV SR, 
      T: trvale

2.	Zabezpečovať podmienky na budovanie nájomných bytov pre rodiny s nižšími príjmami.
      Z: MVRR SR, MF SR
      T: trvale

3.	Vytvárať podmienky na budovanie bývania pre občanov po prepustení z ústavnej/ochrannej výchovy po dovŕšení plnoletosti. 
      Z: MVRR SR, MPSVR SR, MF SR
      T: trvale

4.	V územno-plánovacej dokumentácii obcí a zón osobitne zohľadniť potreby detí v rámci vymedzenia potrieb bývania, občianskej vybavenosti, rekreácie, dopravy a zelene (napr. zabezpečiť, aby deti mali každodenný prístup k prírode cez priestranstvá na hranie).
Z: MŽP SR
T: trvale

5.	Vytvárať podmienky pre život detí v zdravom prostredí a zapájať deti do aktivít zameraných na ochranu životného prostredia, ochranu prírody a života na Zemi.
6.	Oboznamovať deti s ekologickými hrozbami a postupmi ochrany v prípade chemického, biologického alebo rádioaktívneho zamorenia.
      Z: MŽP SR
      T:priebežne

Ochrana detí a mládeže pred negatívnymi javmi

1.	Realizovať projekt OSN a vlády SR zameraný na boj proti obchodovaniu s ľuďmi, najmä so ženami a s deťmi v zmysle príslušného Protokolu dodatkového   k Dohovoru OSN proti nadnárodnému organizovanému zločinu.
2.	Aplikovať  Protokol o prevencii, potláčaní a trestaní obchodovania s ľuďmi, osobitne ženami a deťmi, doplňujúceho Dohovor OSN proti nadnárodnému organizovanému zločinu. 
3.	Zabezpečovať napĺňanie  požiadaviek 10. Kongresu OSN o prevencii kriminality a zaobchádzania s páchateľmi v spolupráci s príslušným poradným orgánom vlády SR pre prevenciu kriminality a inej protispoločenskej činnosti 
Z: MS SR, MV SR, MPSVR SR
T: priebežne

4.	Zabezpečiť plnenie požiadaviek a záverov 20. osobitného zasadnutia VZ OSN o drogách
5.	Prostredníctvom masmediálnych nástrojov skvalitniť informovanosť o možnostiach ochrany detí a mládeže pred negatívnymi javmi a poskytovaní rôznych foriem pomoci ohrozeným deťom a mládeži
Z: MK SR, MŠ SR,MPSVR SR,MV SR,MS SR, MZ SR
T: priebežne 

6.	Ratifikovať Opčný protokol k Dohovoru o právach dieťaťa o účastí detí v ozbrojených konfliktoch a Opčný protokol k Dohovoru o právach dieťaťa o obchodovaní s deťmi, detskej prostitúcii a detskej pornografii.  
Z: MPSVR SR
T: 2003

7.	Venovať pozornosť pri tvorbe právnych predpisov v oblasti trestného práva problematike trestných činov páchaných na deťoch, vrátane zváženia sprísnenia sankcií pri jednotlivých trestných činoch páchaných na deťoch.
      Z: MS SR
      T: priebežne

8.	V rámci rekodifikácie Trestného zákona a Trestného poriadku upraviť legislatívu vzťahujúcu sa na postih detskej pornografie, predovšetkým:
-	zavedením účinnejšieho a pružnejšieho spôsobu trestného konania
-	zjednodušením konania v prípadoch zisťovania majetku alebo vecí patriacich páchateľom takejto trestnej činnosti a pri ukladaní trestu prepadnutia majetku alebo veci týmto páchateľom.
      Z : MS SR, GP
      Termín : 31.12.2002

9.	Predložiť návrh na zmenu   Trestného zákona tak, aby boli postihnuté a nové,     rozširujúce sa a veľmi nebezpečné formy trestnej činnosti páchanej mládežou a proti mládeži pomocou internetu.
      Z: GP
      Termín: február 2003

10.	Zabezpečiť pravidelné štvrťročné kontroly v jednotlivých ústavoch na výkon ochrannej a ústavnej výchovy, ktoré budú zamerané na dodržiavanie zákonnosti pri umiestňovaní detí a dodržiavanie zákonov platných pre ochrannú a ústavnú výchovu s osobitným zreteľom na dodržiavanie opatrení, zameraných na zamedzenie mučenia, fyzického a duševného týrania chovancov.
       Z: GP
       Termín štvrťročne

11.	Vykonávať pravidelné previerky v Ústavoch na výkon trestu odňatia slobody mladistvých delikventov so zameraním na kontrolu dodržiavania práv mladistvých odsúdených.
      Z: GP
      Termín – mesačne

12.	Realizovať na základných školách a stredných školách úlohy vyplývajúce z Koncepcie prevencie drogových závislostí v rezorte školstva do r. 2003 a z Národného programu boja proti drogám (posilňovať zdravý životný štýl, včasné a odborné preventívne zásahy, formovanie právneho a občianskeho vedomia, primeraného hodnotového systému, etických noriem a humánneho cítenia, informovania o škodlivosti návykových látok a realizovania efektívnych, odborne garantovaných programov) a pokračovať v skvalitnení a realizácii overených a odborne garantovaných preventívnych projektov .
13.	Vymedziť v školských poriadkoch opatrenia proti šíreniu  drog v školskom prostredí a priebežne oboznamovať rodičov žiakov škôl s preventívnymi aktivitami školy a možnosťami pomoci ohrozeným deťom, poskytovať informácie o možnostiach účinnej prevencie a pomoci, ako aj o preventívnych a poradenských zariadeniach v mieste pôsobnosti.
Z:  MŠ SR
T:  priebežne 
 
14.	Na národnej a regionálnej úrovni realizovať opatrenia zamerané na prevenciu sociálno-patologických javov, vyplývajúce najmä zo Stratégie prevencie kriminality v SR, Národného programu boja proti drogám, Národného akčného plánu pre problémy s alkoholu a Národného programu podpory a ochrany zdravia
Z: všetky zúčastnené rezorty
T: priebežne

15.	V spolupráci s orgánmi miestnej štátnej správy a samosprávy, neštátnymi subjetami podporiť vykonávanie sociálnej prevencie, sociálneho a špecializovaného poradenstva,  sociálnej práce v prirodzenom prostredí a sociálnych služieb pre deti a mládež ohrozené sociálno-patologickými javmi s dôrazom na prevenciu drogových závislostí, kriminality a delikvencie, týrania a zneužívania a pod.
Z: MPSVR SR,KÚ
T: priebežne

16.	Vytvoriť materiálne, finančné, technické, inštitucionálne a personálne predpoklady pre znovuzriadenie miest policajtov kriminálnej polície špecializovaných na úsek trestnej činnosti páchanej   mládežou a na mládeži na okresných a krajských riaditeľstvách Policajného zboru
17.	V oblasti prevencie trestnej činnosti mládeže využívať spoluprácu s tretím sektorom a rozvinúť účinnejšiu spoluprácu príslušných rezortov a inštitúcií
18.	V rámci komplementárnych aktivít pri ochrane detí a mládeže pred negatívnymi javmi skvalitniť, resp. inštiucionalizovať spoluprácu s mestskými a obecnými políciami, neštátnymi subjektami a ostatnými zainteresovanými subjektami.
19.	Skvalitniť vyhľadávanie a odhaľovanie ohrozovania mravnej výchovy mládeže, prípadov podávania alkoholu mládeži, týrania, pohlavného zneužívania, sexuálneho zneužívania maloletých a mladistvých v „sexbiznise“ a ďalších foriem latnetnej a organizovanej trestnej činnosti ohrozujúcej deti a mládež.
20.	Uskutočniť besedy na základných školách a stredných školách v každom kraji zameraných na výchovu detí a mládeže v oblasti prevencie trestnej činnosti 
Z: MŠ SR v spolupráci MV SR
T: priebežne

Starostlivosť o deti a rodinu a starostlivosť o deti žijúce mimo vlastnej rodiny

Napĺňanie prijatých strategických cieľov štátnej rodinnej politiky, ktoré smerujú k dosiahnutiu ekonomickej nezávislosti rodín ako základ ich občianskej nezávislosti, k dosiahnutiu úspešnosti rodiny v realizácii jej funkcií, podpore stability a sociálnej kvality manželských a rodičovských vzťahov, je jeden zo spôsobov garancie práva dieťaťa na plnohodnotné, akceptujúce rodinné prostredie priaznivo ovplyvňujúce jeho telesný a duševný vývoj.  

Úlohy a aktivity v rámci NAP:

1.	Kontrolnou a metodickou činnosťou vykonávanou voči platiteľom príspevkov štátnej sociálnej podpory pre rodiny s nezaopatrenými deťmi sledovať ich adresné a účelné poskytovanie v prospech nezaopatrených detí v rodine. Ročne monitorovať, analyzovať a vyhodnocovať ukazovatele o využívaní legislatívnych opatrení na ochranu pred ich zneužívaním.
      Z: MPSVR SR, KÚ
      T: od r. 2003

2.	Na základe výsledkov analýz sociálno-ekonomickej situácie rodín s nezaopatrenými deťmi a demografického vývoja pripraviť návrh úpravy výšky príspevku pri narodení dieťaťa a príspevku rodičom, ktorým s a súčasne narodili tri a viac detí alebo v priebehu dvoch rokov opakovane dvojčatá.
      Z: MPSVR SR
      T: 2004

3.	V rámci rekodifikácie občianskeho práva začleniť rodinné právo do Občianskeho zákonníka a upraviť práva  detí v súlade s Dohovorom o právach dieťaťa s dôrazom na úpravu poskytovania  dieťaťu čo najúplnejších informácií o všetkom, čo sa ho týka tak, aby si samo vytváralo svoj názor. V rámci rekodifikácie občianskeho práva tiež podrobnejšie upraviť ustanovenia týkajúce sa starostlivosti o dieťa, vrátane novej filozofie určovania výživného, aby táto bola jednoznačne v prospech dieťaťa a aby boli vo väčšej miere zohľadnené oprávnené potreby dieťaťa.
4.	V rodinnom práve (hmotnom aj procesnom) upraviť rozhodovanie súdov o styku rodičov a detí tak, aby zodpovedalo súčasným moderným trendom v tejto oblasti (napr. Dohovoru o styku s deťmi pripravovanom Radou Európy) s osobitným dôrazom na úpravu možnosti výkonu tzv. „cezhraničného styku“
5.	Doplniť v občianskom súdnom poriadku právomoc súdov prijímať v zjednodušenom konaní neodkladné opatrenia na ochranu dieťaťa, ktorého záujmy sú vážne ohrozené. Je  treba najmä odlíšiť predbežné opatrenia, ktorých prijímanie je možné už v súčasnosti a neodkladné opatrenia, ktoré môžu mať charakter rozhodnutia vo veci samej (prijímaného v krízovej situácii). V tejto súvislosti je treba upraviť v súlade s odporúčaním Výboru ministrov rady Európy R/91 o neodkladných opatreniach v rodinnoprávnych veciach prijímanie  neodkladných opatrení tak, aby súdy boli spôsobilé prijímať takéto opatrenia kedykoľvek, 24 hodín denne.
6.	Do občianskeho súdneho poriadku doplniť ustanovenia o konaní  o starostlivosti o maloletých o „procesné práva“ maloletého dieťaťa (napr. právo byť vypočuté, právo dostať informácie …) podľa Dohovoru o právach dieťaťa a Európskeho dohovoru o výkone práv dieťaťa  
      Z : MS SR
      T: priebežne

7.	Zabezpečiť v rámci  výkonu ústavnej výchovy transformáciu internátov špeciálnych škôl na modely, ktorých spôsob poskytovania starostlivosti bude stimulovať rodinné prostredie. Transformácia sa na základe uskutočnených spoločných rokovaní rezortov MPSVR SR a MŠ SR začne realizovať postupne podľa regionálnych podmienok od r. 2003. 
Z: MPSVR SR, MŠ SR, KÚ
      T: 2003 - 2005

8.	Zabezpečiť transformáciu detských domov , ktorá je odhadnutá na obdobie 5 – l0 rokov tak, aby bola zabezpečená náležitá úroveň a kvalita poskytovanej starostlivosti deťom v detských domovoch.
      Z: MPSVR SR, KÚ
      T: priebežne

9.	Pripraviť návrh zákona o sociálnoprávnej ochrane detí a o sociálnej prevencii.
       Z: MPSVR SR
       T: 2003

10.	Predložiť návrh na vytvorenie štatutárnej nezávislej inštitúcie so zodpovedajúcim zložením a zdrojovým zabezpečením a s mandátom pravidelného monitorovania a hodnotenia pokroku pri implementácii Dohovoru o právach dieťaťa  ktorá by bola oprávnená prijímať a adresovať sťažnosti o porušovaní práv dieťaťa.
Z: MPSVR SR 
T: 2004

11.	Vytvárať  podmienky na   podporu  zriaďovania zariadení pre obete nedobrovoľnej prostitúcie, resp. sexuálneho zneužívania alebo využívania na komerčné účely a  monitorovanie syndrómu CAN a prejavov sexuálneho zneužívania a využívania maloletých detí na komerčné účely.
Z: MPSVR SR, MZ SR, MV SR, MF SR
T: priebežne

12.	Využívať vstupové oprávnenia prokurátora, vyplývajúce z  Občianskeho súdneho poriadku vo veciach výchovy, kde súd rozhoduje o styku rodičov s deťmi obmedzením alebo pozbavením ich rodičovských práv, o schválení dôležitých úkonov maloletých a o záležitostiach, o ktorých sa rodičia nemôžu dohodnúť, o ústavnej starostlivosti, tak aby právne vzťahy detí boli v plnom súlade so záujmami maloletých detí.
      Z: GP
      T: trvale

13.	Vypracovať zhodnotenie využívania prostriedkov trestného práva proti domácemu násiliu voči ženám a deťom
       Z: GP
       T: 30. 8. 2002

14.	Upraviť trestné konanie tak, aby výsluchy detí ako svedkov a poškodených, neboli opakované a mohli byť vykonávané aj s použitím techniky tak, aby sa minimalizoval ich dopad na psychiku dieťaťa a aby dieťa v konaní pred súdom  nemohlo byť vystavované psychickému tlaku zo strany obžalovaného.
15.	Pri zamestnávaní osôb vo výkone trestu odňatia slobody uprednostňovať osoby odsúdené pre trestný čin zanedbania povinnej výživy. 
16.	Rozširovať a podporovať realizáciu  projektu „Súdny management“, ktorého cieľom je o.i. odstraňovanie prieťahov v súdnom konaní.
Z: MS SR, 
T: priebežne

17.	Poskytovať štatistické údaje z rodinných účtov – príjmy a výdavky podľa počtu detí Z: ŠÚ SR
T:  štvrťročne

18.	Zo Sčítania obyvateľov domov a bytov poskytnúť tabuľkové prehľady ukazovateľov
-	Cenzové domácnosti rodinné podľa počtu závislých detí, spoločenskej skupiny osoby na čele domácnosti a podľa druhu domácnosti
-	Cenzové domácnosti rodinné podľa počtu závislých detí, podľa národnosti osoby na čele domácnosti a podľa druhu domácnosti
-	Cenzové domácnosti rodinné podľa druhu domácnosti, podľa počtu závislých detí a vekovej skupiny partnerov, resp. osoby na čele neúplnej rodiny
-	Cenzové domácnosti rodinné podľa počtu závislých detí, podľa ekonomickej aktivity a vekovej skupiny ženy, resp. osoby na čele neúplnej rodiny
-	Cenzové domácnosti rodinné neúplné podľa pohlavia a rodinného stavu, podľa počtu závislých detí a vekovej skupiny osoby na čele cenzovej domácnosti
-	Bývajúce ženy so závislými deťmi podľa veku závislých detí, podľa počtu závislých detí, veku ženy, podľa rodinného stavu a ekonomickej aktivity
Z: ŠÚ SR
T: 2003

19.	Zabezpečiť údaje z Mikrocenzu domácnosti, ktoré bude realizované v apríli 2003
Z: ŠÚ SR
      T:2003	

20.	V prípade zabezpečenia finančných prostriedkov realizáciou HETUS (Harmonizované európske zisťovanie využitia času) získať údaje o štruktúre využívania času deťmi a mládežou  a štruktúre  využívania času dospelými s ohľadom na starostlivosť o deti
Z:ŠÚ SR
T:2003-2004

21.	Sledovať ukazovatele v domovoch sociálnych služieb pre deti  a ostatných zariadeniach sociálnych služieb pre deti
Z. ŠÚ SR
T: ročne 

 Trestné súdnictvo pre deti a mládež

1.	Zriadiť komisiu z odborníkov MS SR, GP SR, MV SR, MPSVR SR, MŠ SR s cieľom zvážiť možnosti samostatnej zákonnej úpravy týkajúcej sa  trestnej zodpovednosti   mládeže a súdnictva nad mládežou a následné začatie prác na príprave zákona.
2.	Vytvoriť špecializovaný systém trestného súdnictva nad mládežou, v rámci rekodifikácie trestného práva vytvoriť špecializovaný systém trestného súdnictva nad mládežou založený na špecializovaných senátoch všeobecných súdov.
3.	V rámci rekodifikácie trestného práva upraviť prioritné uplatnenie alternatívnych spôsobov konania (odklonov) a alternatívnych trestnoprávnych sankcií (sociálno-výchovných opatrení a trestov nespojených s odňatím slobody) pri prerokovaní a rozhodovaní trestných vecí mladistvých.
4.	Podporovať projekt probačnej a mediačnej služby, ktorý je spustený od apríla 2002 na 3 okresných súdoch a podporiť špecializáciu takejto služby pre mladistvých.
5.	Upraviť trestnú zodpovednosť toho, kto spácha trestný čin prostredníctvom osoby, ktorá nie je trestne zodpovedná.
6.	Zabezpečiť, aby podmienky výkonu trestu odňatia slobody a podmienky výkonu väzby boli v súlade s medzinárodnými dokumentami.  
Z: MS SR
      T: priebežne

7.	Upraviť  alternatívne spôsoby väzby pre mladistvých mimo zariadení pre výkon     väzby a v zákone stanoviť maximálnu dĺžku trvania väzby pre mladistvých, v prípade detí do l6 rokov stanoviť možnosť väzby len výnimočne 
      Z: MS SR v spolupráci s  MPSVR SR 
      T: priebežne

Účasť detí a mládeže v konaniach, ktoré sa ich týkajú a názory detí

1.	Ratifikovať Európsky dohovor o výkone práv dieťaťa.
2.	Upraviť „procesné práva“ (napr. právo byť vypočuté, právo dostať informácie a pod)  maloletého dieťaťa v súlade s Dohovorom a Európskym dohovorom o výkone práv dieťaťa v Občianskom súdnom poriadku
      Z: MS SR
      T: priebežne

3.	Popularizovať  a pozitívne prezentovať odlišnosti národnostných menšín (napr. kultúrne, jazykové) vo verejnoprávnych médiách rôznymi formami (napr. besedy, špecializované relácie, programy pre rómske deti a deti patriace k ostatným národnostným menšinám)
      Z: MK SR, splnomocnenkyňa vlády SR pre rómske komunity
      T: priebežne

Vzdelávanie pracovníkov rôznych oblastí (jednotlivých rezortov), ktorí pracujú s deťmi a pre deti, metodika 

1.	Zabezpečiť systematické špecializované vzdelávanie sudcov a justičných  čakateľov, personálu ústavov pre výkon väzby a trestu odňatia slobody v oblasti ľudských práv a práv detí a v oblasti zaobchádzania s deťmi ako obeťami domáceho násilia a trestnej činnosti.
      Z: MS SR
      T: priebežne

2.	Zabezpečiť pokračovanie systematického vzdelávania prokurátorov a právnych čakateľov prokuratúry v oblasti ľudských práv zameraného na ochranu detí.
      Z: GP
      T: priebežne

3.	Usporiadať krajské pracovné porady prokurátorov okresných a krajských prokuratúr, určené na vybavovanie agendy rasovo motivovaných trestných činov
      Z: GP
      T: jedenkrát ročne

4.	V oblasti profesionalizácie náhradnej výchovy klásť dôraz na splnenie kvalifikačných predpokladov, osobitných kvalifikačných požiadaviek vzdelania, osobnostných predpokladov zamestnancov pracujúcich s deťmi. 
5.	Využívať možnosti rôznych foriem vzdelávacích seminárov, výcvikov, doplňujúce vzdelávanie, výmenné stáže v zariadeniach, ktoré už proces výchovy a starostlivosti z internátnych modelov zmenili na tzv. rodinné, vrátane aplikácie vzdelávacieho programu PRIDE, ktorý je zameraný na individuálny výcvik náhradných rodičov a všetkých, ktorí sa starajú o deti, s cieľom, aby sa postupne od r. 2003 všetci, ktorí majú v starostlivosti deti s nariadenou ústavnou výchovou, najmä vychovávatelia detských domovov, zapojili do tohoto vzdelávacieho programu.
      Z:MPSVR SR
      T: priebežne

6.	Organizovať vzdelávacie aktivity pre sociálnych pracovníkov zamerané na predchádzanie domácemu násiliu  a sexuálnemu zneužívaniu detí na komerčné účely.
7.	Vytvoriť priestor pre  podporu preventívnych programov cielených na elimináciu sexuálneho násilia určených pre deti materských, základných a stredných škôl. 
      Z: MPSVR SR  v spolupráca s MV SR, MŠ SR, MS SR, MZ SR   
      T:2003 – 2005
	 
8.	Vytvoriť a realizovať pilotný projekt špecializovaného štúdia pre absolventov vysokoškolského štúdia humanitného zamerania na tému „Prevencia a eliminácia domáceho násilia“
Z: MPSVR SR a FZ a SP TU, PF UK
T: 30. 6. 2003

9.	Zaviesť systém špecializovaného vzdelávania výcviku policajtov pre prácu s mládežou a  zabezpečenie špecializovanej práce pracovníkov Policajného zboru s mládežou
Z: MV SR
T: priebežne
  
Podpora programov pre deti a mládež a voľný čas detí a mládeže

1.	Vytváranie vhodných podmienok pre mimoškolské aktivity detí a mládeže – napr.  záujmová činnosť, šport.
2.	Budovanie, rekonštruovanie , úprava a sprístupňovanie športovísk a ihrísk.
3.	Rozvoj a propagácia potreby fyzickej aktivity a rekreačného športu vo voľnom čase detí a mládeže.
       Z : MŠ SR  
       T: priebežne

4.	Vytvoriť osobitný systém financovania pre  podporu mimovládnych organizácií, ktoré sa výlučne venujú prevencii a poskytovaniu krízovej intervencie obetiam sexuálneho zneužívania.
      Z: MPSVR SR, MZ SR, MV SR, MF SR
      T: priebežne

5.	Zaviesť funkciu pedagóga voľného času, odborníka pre prácu s mládežou, ako koordinátora voľnočasových aktivít.
6.	Posilniť pri mimoškolskom vzdelávaní funkciu kultúry a kultúrnych aktivít, predovšetkým ako nástroja prevencie proti negatívnym javom.
7.	Vytvárať v domovoch mládeže také podmienky pre deti, aby mohli rozvíjať svoje záujmy, nadanie a talent.
      Z: MŠ SR
      T: priebežne

8.	Oboznamovanie o hlavných zámeroch Dohovoru o právach dieťaťa a informovanie o jeho zásadách a cieľoch prostredníctvom projektov mimoškolských a voľnočasových aktivít, vrátane propagácie nezastupiteľnej úlohy rodiny, práv jej členov a funkcií rodiny v spoločenskom systéme a oboznamovania o zdravom a pozitívnom štýle detí a mládeže, ako základnom práve a organizácia preventívnych aktivít na ochranu zdravia.
9.	Metodická pomoc ďalším organizátorom pri zabezpečovaní školení, seminárov, podporných programov, publikácií a informačných materiálov.
      Z : MK SR a Národné osvetové centrum v spolupráca s MŠ SR
      T: priebežne

																					    CRC/C/15/Add. 140
										6. október 2000

Nepublikovaná verzia

VÝBOR  PRE  PRÁVA DIEŤAŤA

25. zasadnutie

POSÚDENIE  SPRÁV  PREDLOŽENÝCH  ŠTÁTMI
PODĽA  ČLÁNKU  44  DOHOVORU

ZÁVEREČNÉ  ODPORÚČANIA VÝBORU  PRE  PRÁVA  DIEŤAŤA: SLOVENSKO

1.	Výbor pre práva dieťaťa prerokoval prvú správu Slovenska (CRCR/C/28/Add.14), prijatú 6. apríla 1998, na 663. a 664. zasadnutí (pozri CRCR/C/SR.663-664), ktoré sa uskutočnili 3. októbra 2000, a schválil nasledujúce záverečné odporúčania.

A.	ÚVOD

      2.	Výbor privítal predloženie prvej správy, ktorá v zásade dodržala usmernenie pre podávanie správ a obsahuje podrobné informácie o právnom rámci, ktorý sa vzťahuje k implementácii Dohovoru. Výbor oceňuje aj informácie poskytnuté v písomných odpovediach. Prvá správa neobsahuje analýzu a dostatočné údaje o právach dieťaťa v mnohých oblastiach Dohovoru. Výbor bol povzbudený účasťou delegácie so zastúpením na vysokej úrovni a oceňuje otvorený a profesionálny dialóg, ktorý sa uskutočnil.

B.  POZITÍVNE  ASPEKTY 

3.	Výbor víta pristúpenie zmluvného štátu k najdôležitejším medzinárodným dokumentom o ľudských právach alebo ich ratifikáciu, zahŕňajúc Dohovor Medzinárodnej organizácie práce č. 182 o zákaze a okamžitom zásahu na odstránenie najťažších foriem detskej práce a Rámcového dohovoru na ochranu národnostných menšín z roku 1995.

4.	Výbor víta ustanovenia o ochrane detí v ústavoch ako aj potvrdenie tejto ochrany v právnych predpisoch upravujúcich oblasť občianskeho , rodinného, pracovného, správneho práva, sociálneho zabezpečenia, nemocenského poistenia a trestného práva.

5.	Výbor víta vytvorenie úradu podpredsedu  vlády pre ľudské práva,  menšiny a regionálny rozvoj.

B.	FAKTORY  A  PREKÁŽKY  BRÁNIACE  IMPLEMENTÁCII  DOHOVORU

6.	Výbor registruje, že zmluvný štát musí čeliť ťažkým ekonomickým a                   sociálnym výzvam, ktoré vyplývajú z prechodu na trhovú ekonomiku, vrátane narastajúcej nerovnosti v príjmoch a nezamestnanosti, ktoré majú negatívny dopad na obyvateľstvo, najmä deti patriace do najviac postihnutých skupín.

D. HLAVNÉ  TÉMY  A  ODPORÚČANIA  VÝBORU

D.1. Všeobecné opatrenia pre implementáciu

Koordinácia

7.	   Napriek existencii Slovenského výboru pre práva dieťaťa sa výbor obáva možných nedostatkov pri koordinácii pri implementácii Dohovoru. Výbor je však povzbudený prípravou národného akčného plánu pre práva dieťaťa zo strany zmluvného štátu.

8.	   Vzhľadom k tomu, že výbor venuje pozornosť medzisektorálnej koordinácii a spolupráci na celoštátnom a miestnych stupňoch štátnej správy a medzi nimi navzájom, odporúča zmluvnému štátu pokračovať v snahe o prípravu a zostavenie podrobného národného akčného plánu na implementáciu jeho záväzkov vyplývajúcich z Dohovoru prostredníctvom otvoreného a poradenského procesu.

Monitorovanie

9.	   Výbor je znepokojený nedostatkami pri zbieraní a analýze nesúhrnných údajov o osobách mladších ako 18 rokov, ktoré sa vzťahujú k právam obsiahnutým v Dohovore.

10.	   Výbor odporúča zmluvnému štátu sústrediť a založiť mechanizmus na systematickú analýzu nesúhrnných údajov a využiť tieto informácie ako základ pre stanovenie pokroku a zostavenie stratégie na implementáciu Dohovoru. Vo vzťahu k tomuto problému výbor odporúča zmluvnému štátu požiadať inter alia UNICEF o technickú pomoc.

11.	   Pokiaľ ide o oblasť ochrany a podpory ľudských práv výbor zdôrazňuje dôležitosť pravidelného monitorovania a hodnotenia pokroku pri implementácii medzinárodných noriem o ľudských právach, vrátane Dohovoru, na celoštátnom aj miestnom stupni.

12.	Výbor odporúča zmluvnému štátu založenie štatutárnej nezávislej inštitúcie so zodpovedajúcim zložením a zdrojovým zabezpečením a s mandátom pravidelného monitorovania a hodnotenia pokroku pri implementácii Dohovoru, a ktorá by bola oprávnená prijímať a adresovať sťažnosti o porušovaní práv dieťaťa.

Rozpočtové rozdelenie

13.	   Výbor s poľutovaním konštatuje nedostatok zodpovedajúcich informácií a zjavne nedostačujúcu transparentnosť vo vzťahu k zdrojom štátneho rozpočtu pridelených na implementáciu ekonomických, sociálnych a kultúrnych práv dieťaťa.

14.	   Výbor odporúča zmluvnému štátu implementáciu Článku 4 Dohovoru vo vzťahu k Článkom 3 a 6 takým spôsobom, aby pridelené čiastky štátneho rozpočtu pre ekonomické, sociálne a kultúrne práva v maximálnom rozsahu dostupných zdrojov v súlade s právnou úpravou a politikou boli ľahko identifikovateľné a predložené transparentným spôsobom.

Odborná príprava/Uplatňovanie Dohovoru

15.	   Napriek rôznym iniciatívam, ktoré sa podnikajú na základe Dekády OSN pre vzdelávanie v oblasti ľudských práv je výbor znepokojený tým, do akej miery je problematika Dohovoru v povedomí odborníkov pracujúcich s deťmi a pre deti, ako aj celej verejnosti, vrátane detí.

16.	   Výbor odporúča zmluvnému štátu rozvinúť pokračujúci program pre šírenie informácií pre implementáciu Dohovoru medzi deťmi a rodičmi, občianskou spoločnosťou a všetkými sektormi a stupňami štátnej správy. Výbor odporúča zmluvnému štátu usilovať sa o podporu vzdelávania o právach detí, vrátane aktivít smerujúcich k najviac zraniteľným skupinám. Výbor ďalej odporúča zmluvnému štátu posilniť jeho úsilie a rozvinúť systematické a pokračujúce vzdelávacie programy o Dohovore pre všetky skupiny odborníkov pracujúcich s deťmi a pre deti (napr. zákonodarca, sudcovia, advokáti, ochrancovia verejného poriadku, štátni zamestnanci, predstavitelia miestnej správy, pracovníci ústavov a nápravno-výchovných zariadení pre deti, učitelia, zdravotnícky personál, vrátane psychológov a sociálni pracovníci).

D.2. Všeobecné princípy

Najlepšie záujmy a zohľadnenie názorov dieťaťa

17.	   Výbor zaznamenáva, že Ústava Slovenskej republiky a ďalšie právne predpisy poskytujú dostatočnú ochranu pre dieťa a jeho rodinu pre zabezpečenie blaha dieťaťa, napriek tomu podstata týkajúca sa  najlepších záujmov a názorov dieťaťa nie je zahrnutá v zákonodarných a správnych opatreniach. Zatiaľ čo je možné privítať iniciatívy akými sú Detský parlament, výbor sa obáva, že rešpekt pre názory dieťaťa zostáva obmedzený v dôsledku tradičných postojov spoločnosti smerom k deťom v školách, zariadeniach starostlivosti, súdoch a najmä v rámci rodiny.

18.	   Výbor odporúča zmluvnému štátu prehodnotiť vlastné zákonodarné a správne opatrenia, aby zabezpečili uplatnenie Článkov 3 a 12 Dohovoru. Výbor odporúča zmluvnému štátu podporovať a umožňovať rešpektovanie názorov detí a ich účasti vo všetkých oblastiach, ktoré sa ich dotýkajú v rámci rodiny, školy, zariadení starostlivosti a súdov. V tomto smere výbor odporúča zmluvnému štátu rozvinúť programy odborného vzdelávania v rámci miestnych komunít pre učiteľov, sociálnych pracovníkov a miestnych úradníkov pri napomáhaní deťom  pri  tvorbe a vyjadrovaní ich rozhodnutí a aby tieto názory boli vzaté do úvahy.

Právo na nediskrimináciu

19.	Výbor berie do úvahy záruky rovnoprávnosti a zákazu diskriminácie podľa Článku 12 Ústavy a podľa Listiny základných ľudských práv a slobôd z roku 1990 a ustanovenia trestného zákona o rasizme. Výbor privítal vytvorenie úradu splnomocnenca vlády pre otázky rómskej menšiny a schválenie Stratégie pre riešenie problémov rómskej menšiny a súbor opatrení na ich implementáciu z roku 1999. Napriek pokračujúcim snahám štátu sa výbor obáva, že deti patriace k rómskej menšine de facto zažívajú diskrimináciu s poukazom na niekoľko ustanovení Dohovoru, najmä s ohľadom na právo na najvyššie dosiahnuteľnú úroveň zdravotného stavu (Článok 24), právo na zodpovedajúcu životnú úroveň (Článok 27) a právo na vzdelanie (Článok 28).

20.	Výbor odporúča zmluvnému štátu vykonať všetky nevyhnutné opatrenia na zabezpečenie toho, aby všetkým deťom spadajúcim do jeho súdnej právomoci boli bez diskriminácie priznané všetky práva Dohovoru v súlade s Článkom 2. Výbor potvrdzuje odporúčania Výboru pre potláčanie rasovej diskriminácie (CERD/C/57/CRP.3/Add.4) a jeho Všeobecné odporúčanie č. 27 o diskriminácii Rómov, a odporúča zmluvnému štátu ich implementáciu. Výbor požaduje informácie o pokroku pri implementácii stratégie z roku 1999 v ďalších správach.

21.	Výbor sa obáva, že pokiaľ ide o právo dieťaťa na nediskrimináciu nie je v legislatíve implementované v súlade s Článkom 2 Dohovoru pokiaľ ide o podniknutie rozhodných krokov na prospech určitých zraniteľných skupín detí, najmä rómskych. Výbor registruje, že rómske deti by potrebovali viac pomoci a podpory zo strany zmluvného štátu, aby mohli požívať rovnaké právo na rozvoj ako ostatné deti.

22.	Výbor odporúča zmluvnému štátu prehodnotiť implementáciu Článku 2 Dohovoru v súvislosti s vyššie uvedeným. Výbor taktiež odporúča zmluvnému štátu monitorovať a reagovať na prípady diskriminácie detí efektívnejším spôsobom vo všetkých spoločenských sektoroch.

23.	 Výbor zaznamenal, že stratégia z roku 1999 uvažuje o analýze existujúcej situácie o diskriminácii na základe etnickej príslušnosti Rómov, vrátane noviel príslušných právnych predpisov alebo návrhov nových právnych predpisov, pokiaľ to bude nevyhnutné.

24.	Výbor odporúča zmluvnému štátu zvážiť ako rozhodný krok prehodnotenie právnej úpravy na dočasnom základe s cieľom zahrnúť práva pre Rómov a ich deti do rozvojovej politiky uvedenej v stratégii.

D.3. Občianske práva a slobody

Ochrana pred týraním, neľudským alebo ponižujúcim zaobchádzaním alebo trestaním

25.	Registrujúc príslušné ustanovenia Trestného zákona je výbor znepokojený nad pretrvávaním násilných činov skupinami, najmä skinheadmi, zameranými  proti Rómom a ich deťom a iným národnostným menšinám, a taktiež nad pokračujúcimi obvineniami, že polícia  a prokurátori nevyšetrili efektívne a včas činy rasovo motivovaných násilností, a odmietajú označiť rasový motív ako dôvod útokov; počet obžalovaných  a odsúdených je relatívne nízky v porovnaní s počtom oznámených prípadov, a páchatelia rasovo motivovaných trestných činov sú často trestaní mierne.

26.	Výbor odporúča zmluvnému štátu pokračovať v uskutočňovaní včasných a dôsledných vyšetrovaní a efektívnom stíhaní rasovo orientovaných organizácií. Výbor ďalej vyzýva zmluvný štát pokračovať v šírení štátnych programov prevencie s cieľom obmedziť rasovo motivované násilie zamerané proti Rómom a ich deťom a iným etnickým menšinám. Výbor odporúča zmluvnému štátu vypracovanie jasných usmernení a inštrukcií pre políciu a orgány prokuratúry s cieľom pomôcť im pri identifikácii takýchto trestných činov a zabezpečiť včasné a efektívne vyšetrovanie a stíhanie rasovo motivovaných útokov, vrátane prípadov zneužitia právomocí polície.

      D.4. RODINNÉ  PROSTREDIE  A  NÁHRADNÁ  STAROSTLIVOSŤ

      Deti pozbavené rodinného prostredia

27.	Výbor je znepokojený súčasným postupom pri umiestňovaní detí mimo rodičovského domu a do ústavnej starostlivosti, obmedzeným periodickým preskúmavaním umiestnenia a nedostatočným následným sledovaním detí, ktoré opúšťajú ústavnú starostlivosť.

28.	Výbor odporúča zmluvnému štátu, aby pokračoval a posilňoval úsilie pri poskytovaní vhodnej odbornej a inej pomoci rodinám a deťom, ktoré to potrebujú, a pri opätovnom spojení detí umiestnených v ústavoch s ich rodinami. Pokiaľ ide o náhradnú starostlivosť odporúča sa zmluvnému štátu, aby posilňoval systém pestúnskej starostlivosti a podporoval umiestnenie detí do rodín pestúnov a domov pestúnskej starostlivosti rodinného typu. Pozornosť sa musí venovať zodpovedajúcim periodickým previerkam umiestnenia v súlade s Článkom 25 Dohovoru a sledovať deti, u ktorých sa takáto starostlivosť skončila. Výbor odporúča zmluvnému štátu, aby pripravil a implementoval podrobný celoštátny akčný plán, ktorý by riešil otázku detí pozbavených rodinného prostredia, a aby zahrnul informáciu o jeho implementácii v druhej správe.

     Osvojenie

29.	Výbor registruje, že zmluvný štát podpísal a je v procese pristúpenia k Hágskemu dohovoru o ochrane detí a o spolupráci pri medzištátnych osvojeniach z roku 1993, pričom je znepokojený chýbajúcimi jasnými zákonodarnými opatreniami v tejto oblasti.

30.	Výbor odporúča zmluvnému štátu urýchliť pristúpenie k Dohovoru a jeho implementáciu.

     Násilie/zneužívanie/zanedbávanie/týranie

31.	Výbor privítal založenie osobitnej jednotky policajného zboru, ktorá sa zaoberá prípadmi zanedbávania detí a domácim násilím. Vítaným pokrokom je aj založenie osobitnej detskej linky na prijímanie a vybavovanie sťažností súvisiacich s touto problematikou v januári 1999. Výbor sa obáva, že násilie voči ženám je na Slovensku problémom a že má nepriaznivé dôsledky na deti.

32.	V zmysle Článkov 19 a 39 výbor odporúča zmluvnému štátu zabezpečiť, aby boli zakázané všetky formy fyzického a duševného násilia, vrátane telesných trestov a sexuálneho zneužívania detí v ich rodinách, školách a zariadeniach starostlivosti. Pozornosť by mala byť venovaná zabezpečeniu, aby zneužívané dieťa nebolo obeťou v súdnom konaní, posilneniu programov rehabilitácie a opätovného začleňovania zneužívaných detí a poukázaniu na sociálno-kultúrne prekážky, ktoré odrádzajú obete od hľadania pomoci. Výbor odporúča zmluvnému štátu, aby pokračoval vo verejnej vzdelávacej kampani o negatívnych dôsledkoch nesprávneho zaobchádzania s deťmi aj v rodinách. Výbor podporuje zmluvný štát v tom, aby pokračoval v propagácii horúcej linky a iných mechanizmov na prijímanie sťažností v rámci celého štátu a používal príslušné údaje na to, aby slúžili ako základ pre určenie opatrení a hodnotení pokroku v tejto oblasti.	

D.5. ZÁKLADNÉ  ZDRAVIE  A STAROSTLIVOSŤ

Postihnuté deti

33.	Výbor privítal komplexnú schému služieb a peňažnej podpory poskytovaných rodinám s postihnutými deťmi ako aj mimovládnym organizáciám pracujúcim v tejto oblasti, ale s poľutovaním konštatuje, že nebol informovaný o kritériách oprávneného nárokovania týchto služieb a peňažnej podpory. Zostáva naďalej znepokojený nezodpovedajúcou infraštruktúrou, nedostatočným počtom personálu a situáciou postihnutých detí umiestňovaných do ústavov, nedostatkom programov a stratégií týkajúcich sa tejto problematiky a pravidelným monitorovaním ústavov.
34.	Výbor odporúča zmluvnému štátu, aby presadzoval komplexný prístup pri adresovaní práv postihnutých detí, prehodnotil súčasnú stratégiu a prax a patrične zohľadnil Štandardné pravidlá o vyrovnávaní príležitostí pre postihnuté osoby (Rezolúcia Generálneho zhromaždenia 48/96) a Odporúčania výboru prijaté na Generálnom diskusnom dni „Postihnuté deti“ (CRC/C/69). Výbor odporúča zmluvnému štátu vypracovať programy pre včasné rozpoznanie problémov slúžiace k prevencii postihnutia, uskutočňovať programy zamerané na zvyšovanie uvedomenia si týchto problémov, ktoré by boli prevenciou diskriminácie a umiestňovania do ústavov a založiť komunitárne centrá pre postihnutých, aby im bolo umožnené užívať práva podľa Dohovoru. Výbor odporúča zmluvnému štátu, aby hľadal pomoc inter alia z  UNICEF, UNESCO, WHO a príslušných medzivládnych organizácií.

Právo na zdravie a zdravotnú starostlivosť

35.	Aj napriek tomu, že si výbor osvojil opatrenia na zlepšenie zdravotného stavu detí, najmä iniciatívy vzťahujúce sa k zníženiu úmrtnosti novorodencov, naďalej sa obáva pretrvávajúcich regionálnych nerovností, najmä vo vzťahu k deťom patriacim do najviac zraniteľných skupín (napr. rómskych) pokiaľ ide o ich možnosti využívať zdravotnú starostlivosť a vysoký stupeň podvýživy detí mladších ako 5 rokov a detí v školskom veku.

36.	Výbor odporúča zmluvnému štátu, aby pokračoval pri presadzovaní efektívnych opatrení na zabezpečenie toho, aby všetky deti bez rozdielu mali možnosť  adekvátneho prístupu k službám zdravotnej starostlivosti.

37.	Výbor je znepokojený nad nedostatočnými údajmi o vývojových zdravotných potrebách dospievajúcej mládeže, ktoré boli poskytnuté.

38.	Výbor odporúča zmluvnému štátu, aby vykonal komplexnú štúdiu pre pochopenie povahy a rozsahu zdravotných problémov dospievajúcej mládeže a za plnej účasti dospievajúcej mládeže ich využiť ako základ na formulovanie zdravotnej stratégie a programov pre dospievajúcu mládež. V zmysle Článku 24 výbor odporúča, aby dospievajúcej mládeži bolo prístupné a poskytované zdravotnícke vzdelávanie o reprodukcii, konzultačné a rehabilitačné služby priateľsky pristupujúce k deťom, ďalej odporúča realizovať preventívne programy so zameraním na SPCH (sexuálne prenosné choroby) a HIV/AIDS. Výbor odporúča zmluvnému štátu vytvorenie komplexných rodinných plánovacích programov ako aj opatrení na zabezpečenie toho, aby prerušenie tehotenstva nebolo chápané ako metóda antikoncepcie. Zmluvnému štátu sa odporúča pokračovať v spolupráci s UNICEF a WHO a hľadať u nich pomoc.

39.	Výbor je znepokojený vysokým stupňom znečistenia priemyselných oblastí,      najmä znečistením ovzdušia, vody a kontamináciou potravín zapríčinenou nitrátmi, pesticídmi a ťažkými kovmi.

40.	V zmysle Článku 24 (c) Dohovoru výbor odporúča zmluvnému štátu, aby podnikol všetky vhodné opatrenia na prevenciu a boj s nebezpečnými faktormi a rizikami pre zdravie detí, vyplývajúcich zo znečistenia životného prostredia.

41.	Výbor je znepokojený nad správami o narastajúcom stupni zneužívania tabaku a alkoholu medzi dospievajúcou mládežou.

42.	Výbor odporúča zmluvnému štátu, aby poskytoval deťom presné a objektívne informácie o užívaní návykových látok, vrátane tabaku a ochraňoval ich od nebezpečných dezinformácií prostredníctvom komplexného obmedzenia tabakových reklám. Výbor taktiež odporúča zmluvnému štátu vytvoriť rehabilitačné služby pre deti, ktoré sa stali obeťami zneužitia návykových látok.

Zodpovedajúca životná úroveň

43.	Výbor poukazuje na dialóg so zmluvným štátom a zaznamenáva, že sociálna       politika zmluvného štátu napriek jej komplexnosti vedie z hľadiska sociálno-ekonomického k vylúčeniu určitých skupín detí ako napríklad rómskych, detí žijúcich na uliciach a v ústavoch.

44.	Výbor odporúča zmluvnému štátu zahrnúť občiansku spoločnosť, MVO (NGO) vo všeobecnosti a obzvlášť MVO so zameraním na rodinu a deti pri vypracúvaní sociálnej politiky formou dialógu za účelom lepšieho pochopenia dôvodov pre ich vylúčenie, a pri tvorbe nových námetov na zvýšenie životnej úrovne najviac postihovaných skupín detí.

D.6. VZDELÁVANIE

45.	Výbor oceňuje bezplatné a povinné vzdelávanie v dĺžke 10 rokov a posledné zmeny školského zákona. Výbor je však znepokojený tým, že neexistuje právo dieťaťa zúčastňovať sa hodnotenia výsledkov jej alebo jeho školy.

46.	 Výbor odporúča zmluvnému štátu, aby vzdelávanie bolo usmerňované pod aktívnym vplyvom detskej osobnosti, talentu a mentálnych a fyzických schopností v čo najširšom objeme v zmysle Článku 29 Dohovoru.

47.	Výbor zaznamenáva so znepokojením, že väčšina rómskych detí navštevuje osobitné školy z dôvodov skutočných alebo vnímaných ako jazykové alebo kultúrne rozdiely medzi Rómami a väčšinou, že školský zákon neupravuje vyučovanie v rómskom jazyku a s negatívnym stereotypným opisom Rómov a ich detí vo všeobecnosti , ale najmä v prvej správe.

48.	Výbor odporúča zmluvnému štátu vytvoriť ďalšie opatrenia smerujúce k zabezpečenie rovnoprávneho prístupu a príležitostí rómskych detí navštevovať normálnu školu s podporným vzdelávaním, pokiaľ je to potrebné. Výbor ďalej odporúča zmluvnému štátu preskúmať v akom  rozsahu v súčasnosti postavenie rómskeho jazyka tak v právnej úprave ako aj v praxi zodpovedá požiadavkám spomínanej populácie a ich detí vo vzdelávacom systéme, odporúča tiež zvážiť, ak je to vhodné, ďalšie opatrenia smerujúce k zabezpečeniu vzdelávania alebo vyučovania v tomto jazyku s poukazom na Článok 29 Dohovoru. Je potrebné posilniť školenia učiteľov v tomto jazyku. Výbor odporúča zmluvnému štátu podľa Článku 29 (c) Dohovoru zabezpečiť, aby osobitne vzdelávací systém a médiá podporovali pozitívne postoje voči menšinám a kultúrny dialóg medzi menšinami a väčšinou, vrátane detí.

D.7. OSOBITNÉ  OPATRENIA  OCHRANY

Obchodovanie na základe sexuálneho vykorisťovania

49.	V súlade s osobitným spravodajcom pre obchodovanie s deťmi, detskú prostitúciu a detskú pornografiu (E/CN.4/1999/71) sa výbor obáva toho, že Slovensko sa stalo tranzitnou krajinou pre prepravu detských obetí za účelom pornografie, prostitúcie a tzv. sexuálnou turistikou. Výbor je tiež znepokojený správami o tom, že obchodovanie na základe sexuálneho vykorisťovania narastá, najmä pokiaľ ide o ruské a ukrajinské dievčatá, a vo všeobecnosti aj nad nedostatočnými údajmi a uvedomovaním si problému obchodovania na základe sexuálneho vykorisťovania detí na Slovensku.

50.	Výbor odporúča zmluvnému štátu uskutočniť celoštátnu štúdiu o povahe a rozsahu tohto problému a aby čiastkové údaje boli zostavované a udržiavané aktuálne, čím by slúžili ako základ pre vytvorenie opatrení a hodnotenie pokroku. Výbor odporúča zmluvnému štátu zabezpečiť, aby domáce právne predpisy vo svojom obsahu boli neutrálne pokiaľ ide o otázku pohlavia, poskytnúť civilné náhrady v prípade násilností, zabezpečiť, aby sa zjednodušili postupy do takej miery, aby reakcie boli zodpovedajúce, včasné, priateľské voči deťom a citlivé voči obetiam, zahrnúť ustanovenia na ochranu pred diskrimináciou a odvetné kroky voči tým, ktorí vystavujú násiliu a rázne uskutočňovať stíhanie. Mali by sa vytvoriť rehabilitačné programy a založiť útulky pre detské obete sexuálneho zneužívania a vykorisťovania. Je potrebné adekvátne vyškoliť personál, ktorý pracuje s detskými obeťami. Výbor odporúča zmluvnému štátu pokračovať vo vykonávaní kampaní smerujúcich k narastaniu povedomia, aby sa pôsobilo citlivo na širokú verejnosť  a by sa táto mobilizovala pokiaľ ide o právo dieťaťa na fyzickú a duševnú dôstojnosť a ochranu pred sexuálnym vykorisťovaním. Výbor odporúča zmluvnému štátu pokračovať v jeho úzkej spolupráci s orgánmi iných štátov.

Vykonávanie práva pre mladistvých

51.	Výbor registruje posledné zmeny Trestného zákona  a Trestného poriadku v oblasti práva pre mladistvých. Napriek tomu je výbor znepokojený nedostatočnými dostupnými informáciami o súčasných podmienkach v nápravných zariadeniach pre mladistvých a pokiaľ ide o mechanizmy nezávislých sťažností.

52.	V zmysle článku 37 Dohovoru výbor odporúča zmluvnému štátu zabezpečiť, aby podmienky väznenia (nápravná výchova) boli v súlade s medzinárodnými normami, a aby v súvislosti s tým zvážila odporúčania Európskeho výboru pre prevenciu mučenia a neľudského alebo ponižujúceho zaobchádzania alebo trestania pri väznení  mladistvých. Okrem toho výbor odporúča zmluvnému štátu zabezpečiť účinný nezávislý mechanizmus, ktorý by bol dostupný na prijímanie a vybavenie sťažností uväznených vo vyššie uvedených prípadoch. Výbor odporúča zmluvnému štátu hľadať pomoc inter alia zo strany Úradu Vysokého komisára OSN pre ľudské práva, Centra pre medzinárodnú prevenciu kriminality, Medzinárodnej skupiny o práve pre mladistvých a UNICEF prostredníctvom Koordinačného grémia o práve pre mladistvých.

D.8. NEPOVINNÉ  PROTOKOLY  K DOHOVORU  O PRÁVACH  DIEŤATA

53.	Výbor doporučuje zmluvnému štátu podpísanie, ratifikáciu a implementáciu Nepovinných protokolov k Dohovoru o právach dieťaťa o predaji detí, detskej prostitúcii a detskej pornografii a o účasti detí v ozbrojenom konflikte.

D.9. INFORMOVANIE  O  DOHOVORE  A ODPORÚČANÍ  VÝBORU

54.	Záverom výbor odporúča, aby v súlade s Článkom 44 odsek 6 Dohovoru bola úvodná správa, ktorú prezentoval zmluvný štát, všeobecne dostupná verejnosti a aby sa zvážilo publikovanie tejto správy spolu s písomnými odpoveďami k zoznamu otázok, ktoré mal výbor, relevantné zhrňujúce správy z diskusie a záverečné poznámky prijaté v rámci tejto diskusie výborom, ktoré nasledovali po schválení správy. Taký dokument by mal byť široko distribuovaný s cieľom vyvolať diskusiu  o Dohovore,  jeho vstúpenie do povedomia, implementáciu a monitorovanie v rámci vlády, parlamentu a širokej verejnosti vrátane príslušných mimovládnych organizácií.